Jake Zyrus

Jake Zyrus (lahir Charmaine Clarice Relucio Pempengco; 10 Mei 1992) ialah seorang penyanyi dan personaliti televisyen Filipina. Sebelum menukar jantina kepada lelaki, beliau menggunakan nama pentas Charice.

Pada tahun 2007, selepas beberapa kemunculan di televisyen Filipina, Zyrus menyanyi di The Ellen DeGeneres Show, dan pada tahun berikutnya, beliau mebuat beberapa kemunculan televisyen antarabangsa termasuk The Oprah Winfrey Show. Beliau kemudian tampil di beberapa konsert bersama David Foster dan Andrea Bocelli, dan lain-lain. Zyrus mengeluarkan album Charice pada 2010; ia memasuki carta Billboard 200 di nombor lapan, menjadikannya album pertama oleh penyanyi solo Asia untuk mendaki 10 Teratas. Single "Pyramid" dari album tersebut, menampilkan penyanyi Iyaz, ia merupakan single Zyrus paling berjaya setakat ini, menaiki 40 Teratas di bebrapa negara selepas persembahan secara langsung pertamanya di The Oprah Winfrey Show. 

Bergiat aktif dalam bidang lakonan, beliau menyertai barisan pelakon Glee pada 2010 sebagai Sunshine Corazon. Pada tahun 2011, "Before It Explodes", ditulis oleh Bruno Mars, dikeluarkan sebagai single utama untuk album studio antarabangsa kedua Zyrus, Infinity.

Zyrus ialah salah seorang daripada empat juri The X Factor versi Filipina, di ABS-CBN, pada 2012. Beliau muncul sebagai seorang lesbian pada 2013. Beliau melancarkan album berikutnya, Chapter 10 pada 2013 dan Catharsis pada 2016. Beliau menggunapakai nama terkininya pada 2017 dan tidak lagi menggunakan nama "Charice Pempengco", selepas membuat pembedahan dada dan mula menjalani rawatan testosteron.

Diskografi

Album studio
My Inspiration (2009)
Charice (2010)
Infinity (2011)
Chapter 10 (2013)
Catharsis (2016)

EP
Charice (2008)
Grown-Up Christmas List (2010)

Filemografi
Catatan: Sebelum kemunculannya di Tonight with Boy Abunda pada 2017, identiti jantina Zyrus sebagai lelaki tidak diketahui secara meluas. Beliau dikreditkan sebagai "Charice" sebelum kemunculan televisyen tersebut.

Rujukan

Pautan luar

 Official MySpace
 Official YouTube Channel
 

Kelahiran 1992
Orang hidup
Penyanyi lelaki Filipina
Pelakon lelaki Filipina
Roman Katolik Filipina